title: Contrebia Belaisca
text: Contrebia Belaisca (u tamién nombrada Contebacom Bel., en escritura iberica ) estió un oppidum celtibero, localizau en o Cabezo de las Minas de Botorrita, Zaragoza,
  
  A existencia d'o poblau ye datada, por l'arqueolochía, dende o sieglo V aC a meyaus d'o sieglo I aC. Fue setiada, presa y totz os suyos habitants masacraus en a primera guerra celtibera por o procónsul Tiberio Sempronio Graco. Fue totalment destruyida dimpués d'a victoria de Chulio César sobre os pompeyans en Ilerda (Leida) en l'anyo 49 aC. Se i han trobau bolas de piedra de catapulta y contaba pa a suya esfensa con una fuesa y una doble muralla.
  
  A campanyas d'excavaciones han amostrau un important conchunto arquitectonico en a parti superior d'o cabezo, se creye que con una función politico-relichiosa.
  
  En iste poblau, dende a decada de 1970 s'han iu trobando una serie de planchas de bronze con inscripciones en luenga celtibera, os bronzes de Botorrita, que guarancian o nombre de Contrebia Belaisca u Balaisca. Francisco Villar y Carlos Jordán (2001) creyen que ditos bronzes serían un archivo d'o chuzgau d'una mena de districto churidico, equivalent a os conventos romanos. De feito apuntan a la posibilidat de que Contrebia Belaisca se pueda traducir a o latín como Conuentus Bellorum u "reunión d'os Belos u Bellos". Asinas Contrebia sería a cabeza de partido chudicial d'os Belos, pueblo celta.
  
  Se veiga tamién
   Bronzes de Botorrita
   Belaiskom
   Konterbakom
  
  Referencias
  
  Vinclos externos
  
    Atlas del Imperio Romano
    G.E.A. Conquista de Roma del Territorio Aragonés